Marrëdhëniet mes Shqipërisë dhe Xhamajkës

**Shqipëria** dhe **Xhamajka** kanë vendosur marrëdhënie diplomatike më 3 prill 1996.

## Marrëdhëniet politike 
Përpara se të vendosnin zyrtarisht marrëdhënie diplomatike, Shqipëria, Xhamajka dhe disa vende të tjera u bënë vende pjesëmarrëse dhe anëtare të traktatit "Akti i imuniteteve dhe privilegjeve diplomatike" i zhvilluar nëpërmjet qeverisë austriake, vendet anëtare të Komonuelthit dhe Xhamajkës. Vendet pjesëmarrëse u ftuan në pakt më 31 tetor 1961, në Ministrinë Federale të Punëve të Jashtme të Austrisë, deri më 31 mars 1962. Pakti u zhvillua më 6 gusht 1962. Konkluzioni i paktit ishte bashkëpunimi politik mes Xhamajkës, vendeve të Komonuelthit, si dhe vendeve të tjera pjesëmarrëse, përfshirë edhe Shqipërinë. Pakti ishte i ndërlidhur me konventën e Vjenës të 18 prillit 1961, ku synohej bashkëpunimi diplomatik dhe politik mes vendeve të ndryshme dhe thellimi i marrëdhënieve diplomatike dhe politike mes vendeve të ndryshme. Më 30 shtator 1965, u zhvillua një mbledhje e përbashkët e OKB-së mes Shqipërisë, Xhamajkës, El Salvadorit dhe Paraguait, ku delegatë të huaj të këtyre vendeve folën në asamblenë e OKB-së dhe shprehën për situatat politike, ekonomike dhe kulturore në botë në atë periudhë si dhe diskutuan bashkëpunim politik, ekonomik dhe kulturor mes tyre. Më 2 tetor 2018, në Principatën e Monakos, u zhvillua një mbledhje e përbashkët mes Ministrit të Punëve të Jashtme dhe Bashkëpunimit në Principatën e Monakos, Gilles Tonelli, dhe Ambasadores së Jashtëzakonshme dhe Fuqiplotë të Republikës Greke, Aglaia Balta, Ambasadorit të Jashtëzakonshëm dhe Fuqiplotë të Shtetit të Kuvajtit, Sami Mohammad Al-Sulaiman, Ambasadores së Jashtëzakonshme dhe Fuqiplotë të Xhamajkës, Sheila Sealy Monteith dhe Ambasadorit të Jashtëzakonshëm dhe Fuqiplotë të Republikës së Koresë, Jong-moon Choi, të cilët i dorëzuan Letrat Kredenciale Princit Sovran të Monakos. Në takim u diskutua edhe për marrëdhëniet diplomatike mes Shqipërisë dhe Xhamajkës, që ishin të ndërmjetësuara nga ish punonjësja e Ministrisë së Punëve të Jashtme të Greqisë, Aglaia Balta, që kur në kohën e saj ishte punonjëse e Ministrisë së Punëve të Jashtme të Greqisë, ndërmjetësoi disa nga marrëdhëniet diplomatike mes Shqipërisë dhe Xhamajkës nëpërmjet ndërmjetësimit të marrëdhënieve politike mes Shqipërisë dhe Greqisë dhe ndërmjetësimit të marrëdhënieve politike mes Greqisë dhe Xhamajkës. Znj. Aglaia Balta u punësua në Ministrinë e Punëve të Jashtme të Greqisë (MPJ) në vitin 1984 dhe hyri në Zyrën Diplomatike të Presidencës së Republikës së Greqisë në vitin 1986. Gjatë karrierës së saj në Ministrinë e Punëve të Jashtme, ajo ishte Drejtore e Çështjeve Shqiptare në Drejtorinë për Vendet e Evropës Juglindore, Korrespondente Evropiane në Drejtorinë e Politikës së Përbashkët të Jashtme dhe të Sigurisë, Zëvendësdrejtoreshë në zyrën diplomatike dhe Drejtore e Protokollit. Në vitin 2012, ajo u emërua Ambasadore e Greqisë në Kili. Gjatë kohës së karrierës së saj si punonjëse e Ministrisë së Jashtme të Greqisë, ajo mbuloi edhe disa nga marrëdhëniet diplomatike të Shqipërisë me Xhamajkën nëpërmjet ndërmjetësimit të marrëdhënieve diplomatike mes Shqipërisë dhe Greqisë dhe ndërmjetësimit të marrëdhënieve diplomatike mes Greqisë dhe Xhamajkës, gjatë kohës që ishte Ministre e Punëve të Jashtme të Greqisë.

## Marrëdhëniet ekonomike 
Më 7 korrik 2008, Fondi Monetar Ndërkombëtar (FMN) rekomandoi që Xhamajka të mbyllë të gjitha skemat e parregulluara të investimeve, duke thënë se ato rrezikojnë sektorin financiar të ishullit, i cili përndryshe është i shëndoshë. Duke cituar statistikat nga Instituti i Kërkimeve të Politikave të Karaibeve, raporti i FMN-së për vendin në qershor identifikoi 35 skema të parregulluara që veprojnë në Xhamajka. "Skemat e parregulluara të investimeve, që premtojnë kthime tepër të larta mbi 10 përqind në muaj, janë përhapur", tha raporti. "Këto skema kanë potencialin të shkaktojnë paqëndrueshmëri sociale dhe makroekonomike dhe të dëmtojnë sektorin financiar." Duke cituar rënien e skemave piramidale në Shqipërinë e viteve 1990, FMN paralajmëroi për implikime të mundshme ekonomike dhe trazira sociale nëse skemat xhamajkane dështojnë. Ky artikull bënte krahasimin mes gjendjes ekonomike të Shqipërisë në vitin 1997, në kohën e skemave piramidale, dhe gjendjes ekonomike së Xhamajkës në vitin 2008, në kohën e skemave të parregullta të investimeve në Xhamajkë. Artikulli u pasqyrua në mediat shqiptare dhe xhamajkane, dhe zyrtarë ekonomikë nga të dy vendet bënë thirrje për bashkëpunim ekonomik dhe dialog ekonomik në investime në biznese dhe sipërmarrje mes dy vendeve, me qëllim mos zhvillimin përsëri të skemave të parregullta të investimeve në të dy vendet. Të dy vendet eksportojnë mallra dhe shërbime te njëri tjetri. Tregtia përfshin industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile, industrinë inerte si dhe industrinë e peshkimit ku përfshihen importe eksporte të materialeve të ndryshme të peshkimit dhe ujore.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme